Document ID: 31992R0641

ΚΑΝΟΝΙΣΜΟΣ (ΕΟΚ) αριθ. 641/92 ΤΗΣ ΕΠΙΤΡΟΠΗΣ της 13ης Μαρτίου 1992 περί λεπτομερών κανόνων εφαρμογής του κανονισμού (ΕΟΚ) αριθ. 478/92 του Συμβουλίου όσον αφορά ετήσιες κοινοτικές δασμολογικές ποσοστώσεις για τροφές για σκύλους ή γάτες και για τροφές ψαριών, καταγωγής και προέλευσης των Νήσων Φερόε
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 478/92 του Συμβουλίου της 25ης Φεβρουαρίου 1992 για άνοιγμα ετήσιας κοινοτικής δασμολογικής ποσόστωσης για τροφές για σκύλους ή γάτες συσκευασμένες για τη λιανική πώληση, που υπάγονται στον κωδικό ΣΟ 2309 90 11 και ετήσιας κοινοτικής δασμολογικής ποσόστωσης για τροφές ψαριών που υπάγονται στον κωδικό ΣΟ ex 2309 90 41, καταγωγής και προέλευσης Νήσων Φερόε (1), και ιδίως το άρθρο 2,
Εκτιμώντας:
ότι είναι σκόπιμο να εξασφαλισθεί η πρόσβαση όλων των εισαγωγέων της Κοινότητας στις ετήσιες ποσοστώσεις των 1 000 τόνων τροφών για σκύλους ή γάτες και των 5 000 τόνων τροφών για ψάρια και ότι αφορά κατά την εισαγωγή ύψους 0 Ecu ανά τόνο πρέπει να εφαρμόζεται χωρίς διακοπή για κάθε χρόνο, μέχρι εξαντλήσεως των ποσοστώσεων-
ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής, η οποία πρέπει να είναι σε θέση να παρακολουθεί την κατάσταση εξάντλησης των ποσοστώσεων και να ενημερώνει σχετικά τα κράτη μέλη-
ότι πρέπει να προβλέπεται ότι τα πιστοποιητικά σχετικά με την εισαγωγή των προϊόντων αυτών στο πλαίσιο των εν λόγω ποσοστώσεων εκδίδονται μετά την πάροδο ορισμένης προθεσμίας και, ότι εφόσον είναι αναγκαίο, καθορίζεται ενιαίο ποσοστό μειώσεως ως προς τις ζητούμενες ποσότητες-
ότι, ειδικότερα, πρέπει να διασφαλίζεται η καταγωγή των προϊόντων, εξαρτώντας την έκδοση των πιστοποιητικών εισαγωγής από την προσκόμιση εγγράφων που εκδίδονται από την ενδιαφερόμενη χώρα-
ότι ενδείκνυται να προβλεφθούν τα στοιχεία που πρέπει να εμφαίνονται στις αιτήσεις και στα πιστοποιητικά, κατά παρέκκλιση από τα άρθρα 8 και 21 του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και του προκαθορισμού για τα γεωργικά προϊόντα (2), όπως τροποποιήθηκε τελευταία από τον κανονισμό (ΕΟΚ) αριθ. 1599/90 (3)-
ότι η αποτελεσματική διαχείριση των ποσοστώσεων απαιτεί τον καθορισμό της εγγύησης σχετικά με τα πιστοποιητικά εισαγωγής κατά παρέκκλιση από το άρθρο 12 του κανονισμού (ΕΟΚ) αριθ. 891/89 της Επιτροπής της 5ης Απριλίου 1984 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των δημητριακών και του ρυζιού (4), όπως τροποποιήθηκε τελευταία από τον κανονισμό (ΕΟΚ) αριθ. 337/92 (5), σε 25 Ecu ανά τόνο-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα προϊόντα που υπάγονται στους κωδικούς ΣΟ 2309 10 11 και ex 2309 90 41, καταγωγής και προελεύσεως των Νήσων Φερόε, απολαύνουν του καθεστώτος που προβλέπεται στο άρθρο 1 του κανονισμού (ΕΟΚ) αριθ. 478/92, στο πλαίσιο των διατάξεων του παρόντος κανονισμού.
Άρθρο 2
Για να είναι αποδεκτή, η αίτηση πιστοποιητικού εισαγωγής συνοδεύεται από το πρωτότυπο πιστοποιητικού EUR 1, που πρέπει να εκδίδεται από τις αρμόδιες αρχές της ενδιαφερόμενης χώρας για τα εν λόγω προϊόντα.
Άρθρο 3
1. Οι αιτήσεις για πιστοποιητικά εισαγωγής στο πλαίσιο των ποσοτήτων που καθορίζονται στον κανονισμό (ΕΟΚ) αριθ. 478/92 υποβάλλονται στις αρμόδιες αρχές κάθε κράτους μέλους, την πρώτη εργάσιμη ημέρα της εβδομάδος μέχρι τις 13.00, ώρα Βρυξελλών. Οι αιτήσεις όσον αφορά τα πιστοποιητικά πρέπει να αφορούν:
α) για τα προϊόντα του κωδικού ΣΟ 2309 10 11 ποσότητα η οποία είναι ίση ή ανώτερη από πέντε τόνους σε βάρος του προϊόντος και που δεν μπορεί να υπερβαίνει του 200 τόνους-
β) για τα προϊόντα του κωδικού ΣΟ ex 2309 90 41 ποσότητα ίση ή ανώτερη από πέντε τόνους σε βάρος προϊόντος και που δεν μπορεί να υπερβαίνει τους 1 000 τόνους.
2. Τα κράτη μέλη διαβιβάζουν στην Επιτροπή, με τέλεξ τις αιτήσεις για πιστοποιητικά εισαγωγής, το αργότερο στις 18.00, ώρα Βρυξελλών, κατά την ημέρα της υποβολής τους.
3. Το αργότερο την Παρασκευή που έπεται της ημέρας υποβολής των αιτήσεων για πιστοποιητικά, η Επιτροπή καθορίζει και γνωστοποιεί, με τέλεξ, στα κράτη μέλη, σε ποιά έκταση είναι δυνατόν να ικανοποιηθούν οι εν λόγω αιτήσεις.
4. Με την επιφύλαξη της εφαρμογής της παραγράφου 3, τα πιστοποιητικά εκδίδονται την πέμπτη εργάσιμη ημέρα που έπεται της ημέρας υποβολής της αιτήσεως. Κατά παρέκκλιση από το άρθρο 21 παράγραφος 1 του κανονισμού (ΕΟΚ) αριθ. 3719/88, η διάρκεια ισχύος του πιστοποιητικού υπολογίζεται από την ημέρα της πραγματικής του έκδοσης.
5. Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88, η ποσότητα που διατίθεται σε κυκλοφορία δεν είναι δυνατόν να υπερβαίνει την ποσότητα που αναφέρεται στα τετραγωνίδια 17 και 18 του πιστοποιητικού εισαγωγής. Ο αριθμός "0" εγγράφεται για το σκοπό αυτό στο τετραγωνίδιο 19 του εν λόγω πιστοποιητικού.
Άρθρο 4
Για τα προϊόντα που εισάγονται με εισφορά μηδέν, όπως προβλέπεται στο άρθρο 1 του κανονισμού (ΕΟΚ) αριθ. 478/92, η αίτηση για το πιστοποιητικό εισαγωγής και το πιστοποιητικό περιλαμβάνουν:
α) στο τετραγωνίδιο 8, το όνομα της χώρας από την οποία κατάγεται το προϊόν.
Το πιστοποιητικό δημιουργεί την υποχρέωση εισαγωγής από την εν λόγω χώρα-
β) στο τετραγωνίδιο 24, μία από τις κάτωθι μνείες:
- Exaccion reguladora cero [articulo 4 del Reglamento (CEE) no 641/92]
- Importafgift 0 ECU/t (artikel 4 i forordning (EOF) nr. 641/92)
- Abschoepfungsfrei (Artikel 4 der Verordnung (EWG) Nr. 641/92)
- Εισφορά μηδέν [άρθρο 4 του κανονισμού (ΕΟΚ) αριθ. 641/92]
- Zero levy (Article 4 of Regulation (EEC) No 641/92)
- Prelevement " zero " [article 4 du reglement (CEE) no 641/92]
- Prelievo " 0 " [articolo 4 del regolamento (CEE) n. 641/92]
- Nulheffing (artikel 4 van Verordening (EEG) nr. 641/92)
- Direito nivelador zero [artigo 4o do Regulamento (CEE) no 641/92].
Άρθρο 5
Κατά παρέκκλιση, από το άρθρο 12 στοιχεία α) και β) του κανονισμού (ΕΟΚ) αριθ. 891/89, η εγγύηση σχετικά με τα πιστοποιητικά εισαγωγής που προβλέπονται στον παρόντα κανονισμό είναι 25 Ecu ανά τόνο.
Άρθρο 6
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Μαρτίου 1992.

Labels: 3
18
6